บันทึกดร.กบ
&nbsp;
17 ส.ค. 2554

....ทีมข่าวการเงิน
หัวอกข้าราชการใครไม่เป็นคงไม่รู้ว่ามันกดดันและอึดอัดในการทำงานเพียงใด 
ว่าแล้ว ดร.กบ “อำพน กิตติอำพน” เลขาธิการสภาพัฒน์ ก็ปิ๊งไอเดีย นั่งเขียนประวัติการทำงาน ตั้งแต่เข้ารับราชการใหม่ๆ ความเป็นมาเป็นไป เบื้องหน้าเบื้องหลังแต่ละเรื่องในชีวิตว่าความจริงเป็นอย่างไร
เปล่า ดร.กบไม่ได้กะจะเขียนหนังสือขาย แต่เฮียกบบกว่าจะเขียนไว้เพื่อพิมพ์แจกเป็นหนังสืองานศพ เมื่อเสียชีวิตลง เพราะตั้งแต่รับราชการมาเจอวิกฤตในชีวิตหลายครั้ง
ดร.บ่นว่า โดนมรสุมชีวิตหลายครั้ง ตั้งแต่เปลี่ยนนามสกุลให้เป็น อำพน ชิดชอบ มีแรงกว่านี้อีกซึ่งบางครั้งรับไม่ได้ แต่ก็ต้องทนเพราะว่าเป็นข้าราชการ
ว่าแล้ว ดร.กบ ก็พูดเซ็งๆ ว่า รถเมล์ 4,000 คัน ที่ ครม. มีการเบรกเอาไว้เป็นผลงานของใครไม่เห็นมีคนพูดถึง 
ถ้าสภาพัฒน์ไม่ให้ความเห็นแบบตรงไปตรงมาป่านนี้คงผ่านความเห็นชอบออกมาแล้ว บางเรื่องก็ไม่อยากพูดเอาไว้ตอนที่ ดร.กบไม่อยู่แล้วก็จะรู้เองว่าอะไรเป็นอะไร 
นี่พี่กบเค้าน้อยใจอะไรมาเนี่ย